Държавен вестник, бр. 64, 2014 г., стр. 51

БРОЙ  64	
Д Ъ Р Ж А В Е Н  В Е С Т Н И К 	
СТР.  51  
„Софтуер“ (всички ОБС) означава съвкупност от една или повече „програми“ или „микропрограми“ 
независимо от конкретната реализация и носител.
Важно: „Микропрограма“ означава поредица от елементарни команди, съхранявани в специална памет, 
изпълнението на която се инициира с въвеждането на съответната команда в регистъра на командите.
„Специален ядрен материал“ (кат. 0) означава плутоний 239, уран 233, „уран, обогатен с изотопи 235 или 
233“ и всякакъв друг материал, съдържащ указаните по-горе.
„Специфичен модул“ (кат. 0, 1, 9) е модул на Янг, изразен в паскали (Pa), еквивалентен на N/m2, делено 
на специфичното тегло в N/m3, измерен при температура (296 ± 2) К (23 ± 2) °С) и относителна влажност 
(50 ± 5) %.
„Специфична якост на опън“ (кат. 0, 1, 9) е граничната якост на опън, изразена в паскали (Pa), еквивалентна 
на N/m2, делено на специфичното тегло в N/m3, измерена при температура (296 ± 2) К (23 ± 2) °С) и 
относителна влажност (50 ± 5) %.
„Средна изходна мощност“ (кат. 6) означава общата „лазерна“ енергия на изход в джаули, разделена на 
„лазерната продължителност“ в секунди.
„Субединица на токсин“ (кат. 1) е структурно или функционално отделна част от целия „токсин“.
„Технологии“ (всички GTN NTN/ОБТ БЯТ) означава специфичната информация, необходима за 
„разработване“, „производство“ или „употреба“ на стоките. Тази информация приема формата на „технически 
данни“ или „техническа помощ“.
Важно 1:
„Техническата помощ“ може да бъде под формата на указания, умения, обучение, работни познания и 
консултантски услуги и може да включва предаване на „технически данни“.
Важно 2:
„Техническите данни“ могат да бъдат под формата на скици, планове, диаграми, модели, формули, 
таблици, инженерни проекти и спецификации, наръчници и инструкции в писмена форма или записани на 
други носители, като дискети, ленти, оптически дискове.
„Токсини“ (кат. 1, 2) означава токсини под формата на съзнателно отделени готови форми или смеси, 
независимо как получени, различни от токсините, присъстващи като замърсители в други материали, като 
патологични образци, посевки, хранителни продукти или семенни материали на „микроорганизми“.
„Фундаментални научни изследвания“ (GTN NTN/ОБТ БЯТ) означава експериментална или теоретична 
работа, предприета най-вече с цел придобиване на нови знания за основните принципи на явленията или 
наблюдаваните факти и която не е насочена към специфична практическа задача или цел.
„Химичен лазер“ (кат. 6) означава „лазер“, при който възбуждането се получава от енергия – продукт на 
химическа реакция.
„Химическа смес“ (кат. 1) означава твърд, течен или газообразен продукт, съставен от два или повече 
компонента, които не реагират заедно при условията, при които се съхранява сместа.
„Ядрен реактор“ (кат. 0) означава комплектен реактор, способен да функционира по начин, който 
позволява контролирана самоподдържаща се верижна ядрена реакция на делене. „Ядрен реактор“ включва 
всички предмети във или свързани непосредствено с реакторния резервоар, оборудването, което управлява 
равнището на мощността в активната зона, и компонентите, които обикновено съдържат, влизат в пряк 
контакт със или управляват първичната охлаждаща среда на активната зона на реактора.
АКРОНИМИ И СЪКРАЩЕНИЯ, ИЗПОЛЗВАНИ В НАСТОЯЩИЯ СПИСЪК
Акроним или съкращение	
Значение
AVLIS	
Лазерно изотопно отделяне с атомни пaри
MLIS	
Лазерно молекулярно изотопно отделяне
CRISLA	
Химична реакция чрез селективно лазерно изотопно активиране
ASTM	
Американско дружество по изпитване и материали
CW (отнася се за лазери)	
Непрекъсната вълна
DLIs/ДЛИ	
Доплерови лазерни интерферометри
CEP/ВКГ	
Вероятна кръгова грешка
CDU/БУИ	
Блок за управление и индикация
LRU/ББ	
Бързосменяем блок
SRA/ЗСМ	
Модул, който се сменя в условия на ремонтен цех
UAVs/БЛА	
Безпилотни летателни апарати 
SHPL/СМЛ	
Свръхмощни лазери
СИСВО	
Скоростни интерферометърни системи за всякакъв отражател
5169